ปวดข้างขวาค่ะ จริงๆปวดไปหมดเลย แต่ตรงที่กดลงแล้วปวดมากๆจะเปนช่วงกลางท้องเยื้องๆมาทางขวา ปวดบิดๆเปนบางครั้งค่ะ บางทีปวดมากจนไม่อยากขยับตัวเลย เปนๆหายๆ มีอาการจุกและเบื่ออาหาร่วมด้วยค่ะเวลาปวด ปวดเหมือนกระเพาะเลยค่ะ
สวัสดีค่ะ อาการปวดท้องด้านขวา แบ่งตามตำแหน่งออกได้เป็น1. เป็นบริเวณด้านขวาบน สาเหตุ ได้แก่- ตับอักเสบ ท่อน้ำดีอักเสบ ถุงน้ำดีอักเสบ แต่มักจะมีไข้ ตัวเหลือง ตาเหลืองร่วมด้วย- นิ่วในถุงน้ำดี จะทำให้ปวดบิดรุนแรงเป็นพัก ๆ ตรงบริเวณใต้ลิ้นปี่หรือใต้ชายโครงด้านขวา และอาจมีอาการคลื่นไส้ อาเจียนร่วมด้วย อาการปวดท้องมักเกิดขึ้นหลังจากที่รับประทานอาหารมัน ๆ หรือรับประทานอาหารมื้อหนัก หรือตอนกลางคืน- การอักเสบของลำไส้ส่วนที่อยู่บริเวณช่องท้องขวาด้านบน มักมีอาการถ่ายอุจจาระเหลว คลื่นไส้ อาเจียนร่วมด้วย2. เป็นบริเวณด้านขวาล่าง สาเหตุ ได้แก่- ไส้ติ่งอักเสบ แต่อาการปวดจะรุนแรงขึ้นเรื่อยๆ ไม่ได้มีลักษะเป็นๆ หายๆ ร่วมกับมีไข้ คลื่นไส้ อาเจียน ท้องผูกหรือท้องเสีย เป็นต้น- ลำไส้ส่วนที่อยู่ช่องท้องด้านขวาล่างอักเสบ- ปีกมดลูกด้านขวาอักเสบ มักมีตกขาวที่ผิดปกติร่วมด้วย- มีซีสต์ในรังไข่หรือปีกมดลูกด้านขวา เป็นเนื้องอกของรังไข่หรือปีกมดลูกด้านขวานอกจากนี้ หากมีอาการขาดประจำเดือนมาก่อน อาจเกิดจากการตั้งครรภ์นอกมดลูกได้ ซึ่งมักจะมีเลือดออกจากช่องคลอดผิดปกติร่วมด้วยหากอาการปวดเป็นมากขึ้นเรื่อยๆ แนะนำให้ไปพบแพทย์เพื่อตรวจหาสาเหตุค่ะ แพทย์จะทำการตรวจร่างกาย และอาจตรวจเพิ่มด้วยอัลตราซาวด์ช่องท้องรวมถึงเจาะเลือดไปตรวจค่ะ